**Contract de lucrări**

|  |  |
| --- | --- |
| **Beneficiar,**  **Municipiul Piatra Neamţ**  Nr. \_\_\_\_\_\_\_\_\_\_/\_\_\_\_\_\_ | **Antreprenor,**  **S.C. S.R.L**  Nr. \_\_\_\_\_\_\_\_\_\_/\_\_\_\_\_\_ |
|  |  |

***1. Părţile contractante***

În temeiul prevederilor Legii nr. 98 din 19 mai 2016 privind achiziţiile publice şi a Hotărârii Guvernului nr. 395/2016, pentru aprobarea Normelor metodologice de aplicare a prevederilor referitoare la atribuirea contractului de prestare de servicii ,Ordonanţă de Urgenţă nr. 45 din 24 mai 2018, Hotărâre nr. 419 din 8 iunie 2018 privind Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de achiziţie publică

**Municipiul Piatra Neamţ** având sediul în Piatra Neamt, str. Stefan Cel Mare, nr. 6-8, județul Neamț, telefon 0233.218991, fax 0233.215374, cod fiscal 2612790, cont **RO09TREZ24A510103200130X** deschis la Trezoreria municipiului Piatra Neamt, reprezentată prin Primar,domnul **Dragoș Chitic**, în calitate de autoritate contractantă/achizitor (numit în continuare **Beneficiar**), pe de o parte,

şi

**S.C. S.R.L** având sediul , jud. ,Str. , nr. , cod , telefon / fax , număr de înmatriculare , cod fiscal

J , cont Trezoreria RO\_\_\_\_ TREZ \_\_\_\_\_\_\_\_\_\_\_\_\_\_\_\_, reprezentată prindomnul/doamna,avândfuncţia de Reprezentant legal, în calitate de Executant (numit în continuare **Antreprenor**), pe de altă parte

***2. Definiţii***

2.1 - În prezentul contract următorii termeni vor fi interpretaţi astfel:

a) **contract** - reprezintă prezentul contract de lucrări şi toate anexele sale;

b) **autoritate contractantă/achizitor/beneficiar şi executant/antreprenor** - părţile contractante, aşa cum sunt acestea numite în prezentul contract;

c) **amplasamentul lucrării** - locul unde executantul execută lucrarea;

d) **cerinţe ale autorității contractante** - caietul de sarcini/proiectul tehnic și orice alte cerinţe/instrucţiuni emise de autoritatea contractantă, pe durata executării contractului;

e) **despăgubire generală** - suma neprevăzută expres în contract, care este acordată de către instanţa de judecată sau este convenită de către părți ca despăgubire plătibilă părţii prejudiciate în urma încălcării contractului de către cealaltă parte;

f) **documente ale executantului** - documentele tehnice incluse în cerințele autorității contractante, documentele necesare pentru satisfacerea tuturor condiţiilor impuse de aprobări (acorduri, avize etc.), calculele, fişierele, software, planşe, manuale pentru exploatare și întreţinere, modele și alte documente tehnice (dacă există), care se află în custodia și grija executantului, până la data preluării acestora de către autoritatea contractantă;

g) **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h) **garanţie de bună execuţie** - garanţia care se constituie de către executant în scopul asigurării autorității contractante de îndeplinirea cantitativă, calitativă a lucrărilor, în perioada convenită a contractului;

i) **penalitate contractuală** - despăgubirea stabilită în contract ca fiind plătibilă de către una din părți către cealaltă parte, în caz de neîndeplinire sau îndeplinire necorespunzătoare a obligaţiilor din contract;

j) **perioada de garanţie a lucrărilor** - perioada de timp cuprinsă intre data recepţiei la terminarea lucrărilor si data recepţiei finale a lucrărilor, a cărei durata se stabileşte prin contract;

k) **preţ al contractului** - preţul plătibil executantului de către autoritatea contractantă, în baza contractului, pentru îndeplinirea integrală și corespunzătoare a tuturor obligaţiilor sale, asumate prin contract;

l) **recepţie la terminarea lucrărilor** - recepţia efectuată la terminarea completă a lucrărilor unui obiect sau a unei părți din construcţie, independentă, care poate fi utilizată separat;

m) **recepţie finală** - recepţia efectuată după expirarea perioadei de garanţie;

n) **utilaje ale executantului** – aparatele, maşinile, vehicule și alte asemenea necesare pentru execuţia și terminarea lucrărilor, respectiv remedierea oricăror defecţiuni;

o) **subcontractant** - orice operator economic care nu este parte a unui contract de achiziţie publică şi care execută şi/sau furnizează anumite părţi ori elemente ale lucrărilor sau ale construcţiei ori îndeplinește activităţi care fac parte din obiectul contractului de achiziţie publică, răspunzând în faţa executantului de organizarea şi derularea tuturor etapelor necesare în acest scop;

p) **scris(ă) sau în scris** - orice ansamblu de cuvinte sau cifre care poate fi citit, reprodus şi comunicat ulterior, inclusiv informaţii transmise şi stocate prin mijloace electronice;

q) **zile** - zile calendaristice, cu excepţia cazurilor în care se prevede expres că sunt zile lucrătoare.

***3. Interpretare***

**3.1 -** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2 -** Clauzele şi expresiile vor fi interpretate prin raportare la întregul contract, precum și la prevederile Legii nr. 98/2016 privind achiziţiile publice și ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, ale Codului Civil și Codului de Procedură Civilă.

***Clauze obligatorii***

***4.* *Obiectul şi preţul contractului***

4.1- Executantul se obligă să execute : **Proiectare si executie coloana electrica trifazata din zona Magazin Unic pana la tabloul electric general al platformei din fata Primariei Municipiului Piatra Neamt –**inperioada convenită şi în conformitate cu obligaţiile asumate prin prezentul contract;

4.2. - Achizitorul se obligă să plătească executantului **\_\_\_\_\_\_\_\_\_\_\_\_\_\_\_\_\_\_\_\_\_ preţul de lei inclusiv TVA,** convenit pentru îndeplinirea contractului : **Proiectare si executie coloana electrica trifazata din zona Magazin Unic pana la tabloul electric general al platformei din fata Primariei Municipiului Piatra Neamt , CPV : 45310000-3 Lucrari de instalatii electrice (Rev 2)**

4.3. - Preţul convenit pentru îndeplinirea contractului, plătibil executantului de către achizitor este de

**\_\_\_\_\_\_\_\_\_\_\_\_\_\_\_\_\_\_\_\_\_ lei** , la care se **adaugă \_\_\_\_\_\_\_\_\_\_\_\_\_\_\_\_\_\_\_ lei. T.V.A.**

**5. *Durata contractului***

5.1 – Durata de execuție a lucrărilor corespunzătoare prezentului contract este de **3 luni (30 zile proiectare ,obtinere avize si autorizatii +60 zile executie )**  de la data primirii de către antreprenor a ordinului de începere a lucrărilor, emis de către Autoritatea Contractantă.

Prezentul contract operează valabil între părți, de la data semnării și înregistrării de ambele părți și până la epuizarea legală a oricărui efect pe care îl produce, inclusiv în perioada de garanție a lucrărilor (de minim 1 an).

**6. *Documentele contractului***

6.1 - Documentele contractului sunt :

*a) caiet sarcini*

*b) Deviz oferta*

*c)Certificate ANRE – Tip C1A si C2A*

***7. Obligaţiile principale ale executantului***

7.1 - Executantul se obligă să execute şi să finalizeze lucrarea**,**în conformitate cu obligaţiile asumate prin prezentul contract.

7.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract,

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

7.3. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind executia lucrarilor de instalatii electrice conform ANRE

(4) Executantul are obligaţia de a pune la dispoziţia achizitorului caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

7.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

7.6 -(1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor.

7.7 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

7.8 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

7.9 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

7.10 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

7.11 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

7.12 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de minim **24 luni** de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

7.13 - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

***8. Drepturile și obligaţiile autorității contractante***

8.1 - (1) Autoritatea contractantă are dreptul de a controla, verifica și măsura lucrările/prestațiile efectuate.

8.2 - Autoritatea contractantă are dreptul să coordoneze, să asigure supravegherea tehnică, controlul, verificarea și recepția lucrărilor/prestațiilor corespunzătoare calitativ.

8.3 - Autoritatea contractantă are dreptul de a extinde aplicarea obligaţiilor prevăzute la art. 219 din Legea nr. 98/2016 privind achiziţiile publice;

8.4– Autoritatea contractantă are dreptul de a solicita executantului, iar acesta trebuie să se conformeze, documentele justificative (facturi, avize de însoțire a mărfii, bonuri, ordine de plată, contracte, etc.) privind achiziția bunurilor/serviciilor utilizate în execuția lucrărilor din contract:

1. a) cu privire la furnizorii implicaţi în contractul de achiziţie publică de lucrări;
2. b) cu privire la subcontractanţii executantului sau subcontractanţii aflaţi pe niveluri subsecvente ale lanţului de subcontractare.

8.5 - Autoritatea contractantă are obligaţia de a pune la dispoziţia executantului amplasamentul lucrării, liber de orice sarcină.

8.6 - Autoritatea contractantă are obligaţia de a pune la dispoziţia executantului întreaga documentaţie necesară pentru execuţia lucrărilor contractate.

8.7 - Autoritatea contractantă are obligaţia de a examina şi măsura lucrările care devin ascunse în cel mult 5 zile de la notificarea executantului.

8.8- Autoritatea contractantă este pe deplin responsabilă de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci acesta are obligatia de a plati dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, aplicata la contravaloarea obligațiilor contractuale neîndeplinite în termen, până la îndeplinirea efectivă a obligațiilor.

9.2 - În cazul în care achizitorul nu efectuează plățile în termenul stabilit prin contract, atunci acesta are obligaţia de a plăti dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, pentru fiecare zi de intarziere aplicata la valoarea platii neefectuate în termen, pana la îndeplinirea efectivă a obligaţiilor.

9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***10. Garanţia de bună execuţie a contractului***

10.1 Cuatumul garanţiei de bună execuţie reprezintă 5 % din valoarea (fără TVA) şi conform prevederilor art. 40 din H.G. nr. 395/2016, se constituie prin **virament bancar** sau printr-un **instrument de garantare** emis în condiţiile legii de o **societate bancară** sau de o **societate de asigurări**, care devine anexă la contract. Garanția de bună execuție poate fi constituită și prin **rețineri succesive** din sumele datorate pentru facturi parțiale. In acest caz, contractantul are obligația de a deschide la unit. Trezoreriei Statului din cadrul organului fiscal competent un cont de disponibil distinct la dispoziția autorității contractante, pe întreaga perioadă de valabilitate a contractului  Suma inițială care se depune de către contractant nu trebuie sa fie mai mica de 0,5% din valoarea contractului.

10.2. În cazul în care valoarea garanţiei de bună execuţie este mai mică de 5.000 de lei, autoritatea contractantă are dreptul de a accepta constituirea acesteia prin depunerea la casierie a unor sume în numerar.

10.3. În cazul în care pe parcursul executării contractului de achiziţie publică se suplimentează valoarea acestuia, contractantul are obligaţia de a completa garanţia de bună execuţie în corelaţie cu noua valoare a contactului de achiziţie publică.

10.4. Garanţia de bună execuţie, va fi eliberată conform prevederilor art. 42 din H.G. nr. 395/2016 astfel:

10.4.1. în cel mult 14 zile de la data îndeplinirii de către contractant a obligaţiilor asumate prin contractul de achiziţie publică/contractul subsecvent respectiv, dacă nu a ridicat până la acea dată pretenţii asupra ei.

10.4.2. În cazul contractelor de servicii de proiectare, autoritatea contractantă are obligaţia de a elibera/restitui garanţia de bună execuţie după cum urmează:

1. a) valoarea garanţiei de bună execuţie aferentă studiilor de prefezabilitate şi/sau fezabilitate, în termen de 14 zile de la data predării şi însuşirii/aprobării documentaţiei tehnico-economice respective sau de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei;
2. b) valoarea garanţiei de bună execuţie aferentă proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză;
3. c) valoarea garanţiei de bună execuţie aferentă serviciilor de supervizare a lucrărilor/dirigenţie de şantier, în termen de 14 zile de la data emiterii raportului final de supervizare/expirarea duratei de garanţie acordată lucrării în cauză.

10.5 - Achizitorul se obligă să elibereze garanţia pentru participare după ce prestatorul a făcut dovada constituirii garanţiei de bună execuţie**.**

10.6 - Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de prestat.

***11.******Începerea şi execuţia lucrărilor***

11.1 -(1) Lucrările trebuie să se deruleze şi să fie terminate la data stabilită.

11.2 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică, din partea achizitorului.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ce devin ascunse.

11.3 - (1) Materialele trebuie să fie de calitate pentru indeplinirea condiţiilor de trecere a recepţiei şi a recepţiei finale (calitative)

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant, dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

11.4 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

11.5 **-** În cazul în care, în etapa postatribuire, respectiv executarea şi monitorizarea implementării contractului, dar numai în perioada de valabilitate a acestuia, apar modificări care nu au fost prevăzute în documentele achiziției inițiale, se vor aplica prevederile art. 221 și 222 din Legea nr. 98 din 19 mai 2016 privind achizițiile publice, ale Articolelor 23 alin. 9, 164 si 165 din HG nr. 395/2016, precum și prevederilor Instrucțiunii nr. 3/2017, privind modificările contractului de achiziție publică și încadrarea acestora ca fiins substanțiale sau nesubstanțiale.

11.6 În baza referatelor de necesitate și a documentelor justificative aferente ( dispoziții de șantier ) se va analiza încadrarea modificărilor, care pot fi : aplicarea directă a prevederilor contractului, modificări nesubstanțiale – adaptări la contextul practic/ prag valoric, modificări – condiții excepționale, cazuri în care se va întocmi act adițional la contract. În cazul modificărilor substanțiale, se va iniția o altă procedură de atribuire.

***12. Întârzierea şi sistarea lucrărilor***

12.1 - În cazul în care:

volumul sau natura lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează executantului şi nu a survenit prin încălcarea contractului de către acesta, îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

12.2 - Fără a prejudicia dreptul executantului prevăzut în clauza 11.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termen de 28 de zile de la expirarea termenului prevăzut la clauza 17.2; în acest caz va notifica, în scris acest fapt achizitorului.

***13. Finalizarea lucrărilor***

13.1 - Ansamblul lucrărilor sau, dacă este cazul, oricare parte a lor, prevăzută a fi finalizat într-un termen stabilit , trebuie finalizat în termenul convenit, termen care se calculează de la data începerii lucrărilor.

13.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

13.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

***14. Perioada de garanţie acordată lucrărilor***

14.1 - Perioada de garanţie decurge de la data recepţiei la terminarea lucrărilor şi până la recepţia finală, de **minim 24 luni.**

14.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale. Perioada medie de remediere a defectelor este de 15 zile calendaristice sau orice termen notificat antreprenorului, de către beneficiar.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

14.3 - În cazul în care executantul nu executălucrările prevazute la clauza 14.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia; dacă acest lucru nu este posibil la momentul constatării, achizitorul va efectua remedierile pe cheltuiala sa, urmând ca ulterior să recupereze sumele cuvenite conform prevederilor legale.

***15. Modalităţi de plată***

15.1 - Achizitorul se obligă să plătească preţul către executant, cel târziu în 30 de zile calendaristice de la data primirii facturilor aferente situațiilor de lucrări executate,

15.2 - Decontarea lucrărilor se face , la stadiu fizic pe lucrări executate şi pe baza facturii emisă de executant, având anexate situaţiile de lucrări aprobate de Beneficiar

In vederea asigurarii trasabilitatii materialelor puse in opera, Executantul va atasa la situatia de lucrari toate documentele relevante in acest sens (declaratii de performanta, declaratii de conformitate ale materialelor, garantii, agremente tehnice, procese verbale de lucrari ascunse, procese verbale de receptie, etc.)

15.3 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului constatator final.

***16. Ajustarea preţului contractului[[1]](#footnote-2)***

16.1 - Pentru lucrările executate, plăţile datorate de achizitor executantului sunt cele declarate în propunerea financiara

16.2 - Preţul contractului se ajustează utilizând formula convenită – **nu este cazul.**

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***18. Soluţionarea litigiilor***

18.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România, **de la sediul achizitorului** .

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail .

***21. Legea aplicabilă contractului***

21.1 - Contractul va fi interpretat conform legilor din România.

Prevederile contractului pot fi completate cu prevederile Codului Civil.

Prevederile care nu au obiect, se consideră neaplicabile.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

|  |  |
| --- | --- |
| **Beneficiar,**  **Municipiul Piatra Neamţ** | **Antreprenor**  **S.C. S.R.L** |
| Primar,  Dragoș Chitic | Reprezentant legal, |
| Secretarul General al Municipiului,  Oana Sarbu |  |
| Director Economic,  Cătălina Hizan |  |
| Serv. Gospodărie Comunală și Investiții  Marina Gavril |  |
| Compartiment Juridic |  |
| Intocmit,  Manuela Anca Boacsa  CAPCSS |  |

VI./BMA / 2 ex./ 20.02.2020

1. Clauza se utilzează numai în cazul în care preţul contractului nu este ferm [↑](#footnote-ref-2)